Tervehdys yhdistyksemme jäsenet! 10.5.2011

Kevät on taas kääntymässä kesäksi. Olemmekin lähdössä kesämielellä 24 jäsenen voimin Kunnon askel- tapahtumaan Kuopioon 20.5. tekemään näkyvyyttä terveydenhoitajan työlle. Hienoa, että meitä lähtee ihan mukavan kokoinen joukko reippailemaan yhdessä ja että myös opiskelijat innostuitte tapahtumasta! Paikalle on kutsuttu Viikko Savo ja Savon Sanomat, toivotaan että saisimme näkyvyyttä myös median kautta.

Tulevista tapahtumista sen verran, että alueemme luottamusmiehille on järjestetty tapaaminen 16.5. Savonialla. Toivottavasti luottamusmiehet saatte sieltä uusia näkökulmia työhönne ja pääsette tutustumaan myös toisiinne.

Tänä vuonna järjestämme yhdistyksemme jäsenille pikkujoulut. Alustavaksi päiväksi on suunniteltu perjantaita 25.11. Päivämäärään voi vielä kuitenkin tulla muutoksia. Ja koska pikkujoulujen suunnittelu aloitettiin jo näin ajoissa, on teillä kaikilla jäsenillä mahdollisuus vaikuttaa pikkujoulujen sisältöön. Esimerkiksi paikka- ja ohjelmaehdotuksia otetaan mielellään vastaan. Voit laittaa ehdotuksia sähköpostilla (natalia.hiltunen@gmail.com) tai nettisivujemme kautta.

Muistutan vielä tämän vuoden Pohjois-Savon terveydenhoitajan valinnasta. Ehdotuksiahan otetaan vastaan elokuulle asti. Jos sinulla löytyy siis työkavereista tai tutuista terveydenhoitajista joku, joka ansaitsisi tunnustusta omasta työstään, voit lähettää ehdotuksen perusteluineen sähköpostitse (natalia.hiltunen@gmail.com).

Nyt kun kesälomatkin ovat alkamassa, niin kannattaa käydä katsomassa jäsenetujamme Terveydenhoitajaliiton sivuilta. Esimerkiksi liiton asunto Helsingissä on vuokrattavissa edulliseen vuorokausihintaan. Matkustamiseen liittyen etuja saa myös esimerkiksi Viking Linelta sekä Hotelli Levitunturilta.

Oikein ihanaa kesää kaikille, nautitaan auringon paisteesta!

Terveisin Natalia Hiltunen, tiedottaja